УВЕДОМЯВАМЕ ЧЕ:

1. Всеки оператор на ново или на съществуващо предприятие и/или съоръжение, в което са налични опасни химични вещества (ОХВ) по Приложение №3 от Закона за опазване на околната среда (посл. изм. и доп. ДВ, бр.101/2015 г.) - ЗООС, е длъжен да извърши класификация на предприятието и/или съоръжението в съответствие с критериите по приложение №3 и да документира извършената класификация.

2. В случаите, когато предприятието и/или съоръжението се класифицира като предприятие и/или съоръжение с нисък или висок рисков потенциал, операторът е длъжен да подаде до министъра на околната среда и водите уведомление за извършената класификация.

3. Класификацията и уведомлението се изготвят по образец съгласно приложение №1 на Наредбата за предотвратяване на големи аварии с опасни химични вещества и ограничаване на последствията от тях (ДВ, бр.5/ 19.01.2016 г.)